Minalungao National Park

An Minalungao National Park sarong pinapangatamanan na lugar sa Filipinas na namumugtak sa banwaan kan General Tinio, Nueva Ecija sa Central Luzon. Sakop kan parke an 2,018 ektarya na yaon sa Peñaranda River na nahahanggan sa tig-ibong nin abot sa 16-metrong langkaw na limestone sa pamitisan kan kabubuldan nin Sierra Madre. Namukna ini kan 1967 sa rigon kan Akta Republika Num. 5100.

An parke pigkokonsiderar na saro sa pira na sana sa natatadang natural na kapalibotan sa rehiyon na ini sa norte kan Manila. Pinapabantog ini kan lokal na gobyerno bilang destinasyon sa ekoturismo na nag-aalok nin magagayon na tanawon nin berdeng preskong tubig salog asin napapalaen na mga porma nin gapo. An sistema nin mga kuweba na dai pa nababantog igwa man nin potensyal na atraksyon. An mga pasilidad para sa piknik, paglangoy, pagsisira, pagbarsa asin pagtabsong gikan sa ampas iyo man an ikinakaag sa pagganyat nin mas dakol na bisita..

 Toltolan 

Kategorya:Nueva Ecija